NamMTI\_akademik\_litseyi
**Namangan muhandislik-texnologiya instituti akademik litseyi** Oʻzbekiston Respublikasi Oliy taʼlim, fan va innovatsiyalar vazirligiga qarashli boʻlib mustaqil Oʻzbekiston Respublikasining koʻzga koʻringan ilm va ziyo maskani boʻlib, hozirda Respublika akademik litseylari orasida munosib oʻrin tutadi. Namangan muhandislik-texnologiya instituti akademik litseyi Oʻzbekiston Respublikasi Oliy va oʻrta maxsus taʼlim vazirligi Oʻrta maxsus, kasb-hunar taʼlim Markazi direktorining 2005-yil 22-avgustdagi 197-sonli buyrugʻi asosida tashkil etilgan va unga Namangan muhandislik-iqtisodiyot instituti qoshidagi akademik litsey nomi berilgan. 2012-yil 25-apreldan Namangan muhandislik-iqtisodiyot instituti qoshidagi akademik litsey nomi Namangan muhandislik-texnologiya instituti akademik litseyi ga aylantirildi.  

Akademik litseyda 49 nafar pedagoglar faoliyat yuritadi. Shundan Fan doktori 1 nafar, fan nomzodi 2 nafar, bosh oʻqituvchi 18 nafar, Yetakchi oʻqituvchi 7 nafar, katta oʻqituvchi 11 nafar, Oliy maʼlumotli oʻqituvchi 10 nafarni tashkil etadi.

Boshqaruv
---------

**Melibayev Umarjon Haydarovich**– Namangan muhandislik-texnologiya instituti prorektori, akademik litsey direktori  

**Sultonov Bahtiyor Alimjonovich**– Akademik litsey ijrochi direktori  

**Ahmedov Utkirbek Muhammadjonovich** – Akademik litsey oʻquv ishlari boʻyicha direktor oʻrinbosari  

**Ubaydullayev Farhodjon Toʻlqinboyevich**– Akademik litsey yoshlar bilan ishlash boʻyicha direktor oʻrinbosari

Mutaxasisliklar
---------------

  

**1. Aniq fanlar–1** – (Matematika, Fizika)  

**2. Aniq fanlar–2 (UZ-RU)** – (Matematika, Ingliz tili)  

**3. Tabiiy fanlar–1 (UZ-RU)** – (Biologiya, Kimyo)  

**4. Ijtimoiy gumanitar fanlar–2** – (Tarix, Ingliz tili)  

**5. Ijtimoiy gumanitar fanlar–5** – (Huquqshunoslik, Ingliz tili)  

**6. Xorijiy filologiya–1 (UZ-RU)** – (Ingliz tili, Ona tili)

Akademik litsey oʻqituvchilari
------------------------------

1. Ermanbetova Shohsanam Bozorboyevna–Ona tili va adabiyot fani oʻqituvchisi;  

* **Tarjimai holi**

**Ermanbetova Shohsanam Bozorboevna**, 1985-yil Yangiqoʻrgʻon tumani Poromon qishlogʻida tavallud topgan.   

2008-yil Namangan davlat universitetining filologiya fakultetini imtiyozli diplom bilan tamomlagan. 2010 yilda Fargʻona davlat universiteti magistratura boʻlimi adabiyotshunoslik yoʻnalishini tugatgan.   

* **Ilmiy-ijodiy faoliyati**

Shohsanam Ermanbetovaning yoshligidanoq sheʼriyatga boʻlgan ixlosi uni katta davralarga yetakladi. 2005 yil Zominda oʻtkazilgan Respublika yosh ijodkorlar tanlovida „Eng obrazli sheʼr" nominatsiyasi gʻolibi boʻlgan.
2007 yildagi „Kelajak ovozi" respublika saralash bosqichida muvaffaqiyatli ishtirok etgan.
2008 yil respublika miqyosidagi oliy oʻquv yurtlari oʻrtasida oʻtkazilgan „Eng namunali boshlangʻich tashkilot yetakchisi" nominatsisi gʻolibi boʻlgan.
2001 yilda „Majnuntolning xayollari", 2007 yilda „Dovuchchada qolgan hislarim" nomli sheʼriy, 2012 yilda „Habib Saʼdulla lirikasi" nomli ilmiy kitoblari nashr etilgan. 2023 yil oktabr oyida „Habib Saʼdulla" nomli kitob AQSh da ingliz tilida chop etildi. 2023 yil Moskvada „Rus guruhlarida oʻzbek tilini oʻqitish" nomli uslubiy qoʻllanmasi chop etilgan. Hozirda „Habib Saʼdulla ijodida obraz yaratish mahorati" nomli navbatdagi ilmiy-badiiy hamda „Oʻgʻlim" sarlavhali sheʼriy kitoblarini nashrga tayyorlash boʻyicha ish olib bormoqda.
Sheʼrlari hofizlar tomonidan kuylangan. Muzaffar Nishonov, Sarvar Ergashev, Muhammad Karim kabi hofizlar „Ota-onang qarib bormoqda", „Baxtiyorman", „Fidoyingman", „Ayt", „Yomgʻir ostida", „Men bir zor" kabi oʻnlab sheʼrlarini kuyga solishgandir.

```
2004 yildan buyon ko‘plab almanaxlarga ijod na’munalari berilib boriladi. "Sharq" nashriyoti tomonidan 2016 yil nashr etilgan "Ayol yaratgan dunyo" nomli Respublika fidoyi ayolari jamlanmasiga Shohsanam Ermanbetova ham kiritilgandir.
```

Turkiya, Qozogʻiston, Qirgʻiziston, Tojikiston kabi davlatlar roʻznomalarida doimiy faollik bilan ijod namunalari bilan ishtirok etmoqda. Turkiyaning nufuzli „GUNCEL SANAT" ISSN: 2149-3693 sonidagi milliy jurnaldagi oilaviy chiqishi, ayniqsa, muvaffaqiyatli boʻldi.
Hozirda Namangan davlat universiteti erkin tadqiqotchisi sifatda „Habib Saʼdulla ijodida obraz yaratish mahorati" mavzusida ilmiy tadqiqot ishlari olib bormoqda. 8 dan ortiq ilmiy maqolalari 2011 yildan Amerika va Hindistonning nufuzli jurnallarida yoritilishni boshlagan.
"Alisher Navoiy", "Amir Temur", "Usmon Nosir", "Abay", "Ahmad Yassaviy", "Taraqqiyot bunyodkori" ko‘krak nishonlari bilan taqdirlangan.

* **Oilasi**

Oilali, 3 nafar farzandi bor.   

2. Isayev Nozimjon Toxirjonovich–Informatika va matematika fani oʻqituvchisi.

* **Tarjimai holi**

**Isayev Nozimjon** 1983-yil 8-mayda Namangan viloyati Toʻraqoʻrgʻon tumanida tugʻilgan.

Millati oʻzbek. 1991-2000-yillarda Toʻraqoʻrgʻon tumanidagi 39-umumtaʼlim maktabida oʻqigan. 2001-2005-yillarda Namangan davlat universiteti matematika fakultetining amaliy matematika va informatika yoʻnalishida tahsil olgan.  

* **Ish faoliyati**

2005-yil Toʻraqoʻrgʻon tumanidagi 39-umumtaʼlim maktabida informatika fani oʻqituvchisi lavozimida ishlagan.   

2006-yildan hozirga qadar Namangan muhandislik-texnologiya instituti akademik litseyida informatika fani oʻqituvchisi lavozimida ishlab kelmoqda.

* **Yutuqlari**

2021-yil oktyabr oyida „Bir million dasturchi" loyihasi asosida „Full Stack Development Track" kursini muvaffaqiyatli tugatib Udacity sertifikati bilan taqdirlangan. 2023-yil oktyabr-noyabr oylarida „Astrum" akademiyasining 1 oylik oʻquv kursini 3 ta modul boʻyicha 82.5% koʻrsatkich bilan tamomlab „ASTRUM CERTIFIED IT EDUCATOR" sertifikatini qoʻlga kiritgan.

* **Oilasi**

Oilali, 3 nafar farzandi bor.   

3. Sotvoldieva Jamilaxon Sirojiddinovna–Ingliz tili fani oʻqituvchisi.

* **Tarjimai holi**

**Sotvoldieva Jamilaxon** 1968-yil 14-martda Namangan viloyati Norin tumanida tugʻilgan.

Millati oʻzbek. 1985-1990-yillarda Andijon davlat tillar pedagogika institutida tahsil olgan.  

* **Ish faoliyati**

1990-1995 yy.-Norin tumanidagi 3-maktab ingliz tili fani oʻqituvchisi, 1995-2005 yy.-Namangan muxandislik-iqtisodiyot instituti qoshidagi litsey-internat ingliz tili fani oʻqituvchisi, 2005-2012 yy.-Namangan muhandislik-iqtisodiyot instituti qoshidagi akademik litsey ingliz tili fani oʻqituvchisi, 2012-2017yy.-Namangan muhandislik-texnologiya instituti qoshidagi 1-son akademik litsey ingliz tili fani oʻqituvchisi, 2017 y.- h.v. -Namangan muhandislik-texnologiya instituti akademik litseyi ingliz tili fani oʻqituvchisi, xorijiy tillar kafedrasi mudiri, kasaba uyushma qumita raisi lavozimida ishlab kelmoqda  
 Sotvoldieva Jamila Sirojiddinovnaning 2021 yildagi „5 Trends in education that continue in 2022" nomli maqolasi „Middle European scientific" xalqaro jurnalida chop etilgan va respublika miqyosida ommalashtirilgan.  

Uning kamtarona mehnati qadrlanib yozuvchi Vasila Turdiboeva tomonidan chop etilgan „Fan bogʻining bogʻbonlari" kitobida Namangan shahridagi talim jonkuyarlari va fidoiylarining ibratli faoliyati hakida soʻz yuritilganda Sotvoldieva Jamilaning "Yaxshilik sogʻinib yashaydi "nomli sarlavha ostida uning ham xayot, xam ijod yoʻllari etirof etilgan.
Sotvoldieva Jamila 2023 yilda Oʻzbekiston Respublikasida xorijiy tillarni oʻrganishni ommalashtirish faoliyatini sifat jihatdan yangi bosqichga olib chiqish chora tadbirlari toʻgʻrisidagi PQ-5117 sonli qarorida koʻrsatib oʻtilgan S1 til bilish darjasiga teng TKT(teachers knowledge test) xalqaro sertifikatiga ega boʻldi. 2022-2023 oʻquv yili davomida respublika boʻyicha iqtidorli oʻquvchilarni saralash onlayn olimpiadasida ishtirok etib faxrli oʻrinlarni egallagan esdalik sovga va diplom bilan taqdirlangan.
Uning tashabbusi bilan iqtidorli talabalardan iborat „Yosh tarjimon" toʻgaragi tashkil etildi, bu toʻgarak hozirga qadar talabalar bilimlarini mustaxkamlashda muhim oʻrin tutib kelmoqda. 2021 yil viloyatida viloyat hokim tashabbusi bilan xorijiy tillarni mukammal oʻzlashtirish tengdoshlariga namuna boʻlayotgan yoshlardan xalqaro ingliz tilidan kamida B1 darajaga ega iqtidorli yoshlarni qoʻllab quvvatlash taklif va tashabbuslarini oʻrganish maqsadida 16-25 yoshgacha iqtidorli yoshlar uchun Ibrat tillar oromgoxi loyixasida 69 nafar oʻquvchi yoshlar ishtirok etdi.

* **Oilasi**

Oilali, 1 nafar farzandi bor.   

4. Toshmatova Barnoxon Abdurasulovna–Kimyo fani oʻqituvchisi.

* **Tarjimai holi**

**Toshmatova Barnoxon** 1983-yil Uchqo‘rg‘on tumani Qayqi qishlog‘ida tavallud topgan.

Millati oʻzbek. 2007-yil Namangan Davlat Universitetining Tabiiy fanlar fakultetini Kimyo yo‘nalishini tamomlagan. 2023-yilda Namangan davlat universiteti magistratura bo‘limini organik kimyo va bioorganik kimyo yo‘nalishini tugatgan.  

* **Ish faoliyati**

Toshmatova Barnoxon 2007 yildan beri Namangan muhandislik-texnologiya instituti akademik litseyida pedagogik faoliyatni olib bormoqda, faoliyati mobaynida o‘quvchilari fan olimpiadalari va ko‘rik tanlovlarda muvaffaqiyatli ishtirok etib kelmoqda. 
Toshmatova Barnoxonning yoshligidanoq pedagogik faoliyatiga bo‘lgan qiziqishlari uni katta ilmiy izlanishlar olib borishga yetakladi. Jumladan:
2017-yil Tabiiy fanlar va Ekologiyaga oid ayrim muammolar ilmiy anjumanida "Bo‘znoch o‘simligining kimyoviy tarkibi va xususiyatlarini taxlili" 
"Nitrat kislota mavzusini o‘qitishda modul ta’lim texnologiyasini qo‘llash" 
2020-yil Qurolli kuchlar,fan ta’limda innovatsion ishlanmalar ilmiy maqolalar to‘plamida "Yurak glikozidlari saqlovchi dorivor o‘simliklar va maxsulotlar";
2022-yil Tabiiy fanlar va Ekologiyaga oid ayrim muammolar ilmiy maqolalar to‘plamida "Nitrotsellyuloza olish uchun ishlatiladigan sellyuloza xom ashyosini tayyorlash"
Fan va ishlab chikarish integratsiyalashuvi sharoitida kimyo texnologiya,kimyo va ozik-ovqat sanoatidagi muammolar va ularni bartaraf etish yo‘llari mavzusidagi Respublika ilmiy-amaliy konferensiyada materiallari to‘plamida "Nitrotsellyulozaning eruvchanligini oshirish";
International Journal of Advanced Technology and Natural Sciences ISSN: 2181-144X- "Nitrotsellyuloza sintezi"
Bioorganik kimyo fani muammolari" Respublika yosh kimyogarlar Konferensiyasi materiallari to‘plamida "Paxta lintidan sellyuloza olish va uni oqartirish" 
Namangan davlat universiteti axborotnomasida "Sanoat sharoitidan itrotsellyuloza sintezining texnologik jarayoni" mavzularida ilmiy maqolalari chop etildi.
Toshmatova Barnoxon Abdurasulovna ilmiy va pedagogik sohadagi faolligi uchun ta’lim muassasasi tomonidan tashakkurnoma bilan rag‘batlantirilib kelinmoqda.

* **Yutuqlari**

Oliy ta’lim, fan va innovatsiyalar vazirining buyrug‘i bilan 1 oktabr – O‘qituvchi va murabbiylar kuni munosabati bilan Toshmatova Barnoxon Abdurasulovna o‘rta maxsus va professional ta’lim sohasida fidokorona faoliyat yuritib, yoshlarning sifatli ta’lim olishi va kasb-hunar egallashida o‘zining samarali mehnati bilan namuna bo‘layotgan, tizim rivoji uchun o‘zining munosib hissasini qo‘shib kelayotganligi uchun "O‘rta maxsus va professional ta’lim a’lochisi" ko‘krak nishoni bilan taqdirlandi.

* **Oilasi**

Oilali, 3 nafar farzandi bor.

Manbalar
--------

1. ↑